b"\n_START_ARTICLE_\nBishnupriya manipuri\n_START_SECTION_\nHist\xc3\xb2ria i desenvolupament\n_START_PARAGRAPH_\nEl bishnupriya manipuri es parla a parts d'Assam i Tripura a l'\xc3\x8dndia, a la regi\xc3\xb3 de Sylhet de Bangladesh, Burma i a alguns altres pa\xc3\xafsos. \xc3\x89s diferent que moltes lleng\xc3\xbces indo\xc3\xa0ries com per exemple el bengal\xc3\xad, l'assam\xc3\xa8s, l'oriya, etc. La llengua es va originar i es va desenvolupar a Manipur i estava confinada originalment als voltants del llac Loktak. Altres autoritats com ara \xc2\xabUn relat de la vall de Manipur\xc2\xbb del Coronel McCullock, Etnologia descriptiva de Bengala per E. T. Dalton i l'\xc2\xabEnquesta Ling\xc3\xbc\xc3\xadstica de l'\xc3\x8dndia\xc2\xbb per George Abraham Grierson mencionen que la llengua existia a Manipur abans del segle XIX. El Dr. Grierson anomena la lleunga \xc2\xabBishnupuriya Manipuri\xc2\xbb, mentre que altres escritors li diuen simplement \xc2\xabBishnupriya\xc2\xbb._NEWLINE_Una vasta majoria de parlants del bishnupriya manipuri van fugir de Maniupu i es van refugiar a Assam, Tripura, Sylhet i Cachar durant els segles XVIII i XIX, a causa de conflictes interns entre els pr\xc3\xadnceps de Manipur i com a conseq\xc3\xbc\xc3\xa8ncia d'un atac de Burma. Conseq\xc3\xbcentment, va ser dif\xc3\xadcil per al petit nombre de membres dels bishnupriya que van romandre a Manipur mantenir la seva llengua a causa de l'impacte de la llengua manipuri, tot i que en 1891 el Dr. G. A. Grierson va trobar l'exist\xc3\xa8ncia d'un nombre considerable de parlants en dos o tres pobles a prop de Bishnupur, conegut localment com a Lamangdon. La llengua va comen\xc3\xa7ar lentament a perdre el seu fonament a Manipur enfront d'una vasta majoria de meiteis i est\xc3\xa0 enfrontant lentament el seu declu a Cachar i Bangladesh contra una vasta majoria de parlants del bengal\xc3\xad. El bishnupriya manipuri encara es parla a Jiribam (una subdivisi\xc3\xb3 de Manipur), Cachar (un districte de Assaam) i alguns indrets a Bangladesh i Tripura.\n_START_SECTION_\nFont i origen\n_START_PARAGRAPH_\nLa llengua \xc3\xa9s coneguda pels seus parlants com a Imar Thar (\xe0\xa6\x87\xe0\xa6\xae\xe0\xa6\xbe\xe0\xa6\xb0 \xe0\xa6\xa0\xe0\xa6\xbe\xe0\xa6\xb0), que significa \xc2\xabllengua de la meva mare\xc2\xbb. Es diuen a si mateixos i la seva llengua Bishnupriya per distingir-se d'altres grups \xc3\xa8tnics de Manipur. El terme Bishnupriya deriva molt probablement de Bishnupur (l'antiga capital de Manipur), junt amb el sufix -iya, que significa \xc2\xabpoble de Bishnupur\xc2\xbb. _NEWLINE_Els bishnupriyas ortodoxos mantenen que la llengua la llengua va ser portada a Manipur per alguns immigrants de Dv\xc4\x81rak\xc4\x81 i Hastinapura just _NEWLINE_despr\xc3\xa9s de la guerra de Mahabharata. Tamb\xc3\xa9 es diu que aquests immigrants eren liderats per Babhruvahana, el fill de Chitrangada i Arjuna, el tercer Pandava. Alguns estudiosos i historiadors van donar suport a l'origen mahabharata del bishnupriya manipuri, a partir de l'observaci\xc3\xb3 de la morfologia, el vocabulari i la fonologia del bishnupriya manipuri. Sostenen que el bishnupriya manipuri est\xc3\xa0 molt influenciat pel s\xc3\xa0nscrit i el maharashtri, aix\xc3\xb2 com el prakrit de Sauraseni. El Dr. K. P. Sinha, que ha fat una recerca considerable sobre el bishnupriya manipuri, est\xc3\xa0 en desacord amb aquesta teoria i t\xc3\xa9 l'opini\xc3\xb3 que la llengua es va originar a trav\xc3\xa9s del pr\xc3\xa0crit magadhi. Es basa en l'observaci\xc3\xb3 que la llengua ha retingut caracter\xc3\xadstiques dominants del magahdi. D'acord amb el Dr. Sinha, els pronoms i els finals declinats i conjugats semblen iguals o relacionats estretament als de les lleng\xc3\xbces maithili, l'oriya, el bengal\xc3\xad i l'assam\xc3\xa8s. Aquestes formes de l'oriya, el bengal\xc3\xad i l'assam\xc3\xa8s es deriven, per la seva part, del apabrahmsa magadhi que ve el prakrita magahdi. _NEWLINE_Tot i aix\xc3\xad, el bishnupriya manipuri no \xc3\xa9s certament una de les lleng\xc3\xbces tibetobirmanes, per\xc3\xb2 \xc3\xa9s m\xc3\xa9s propera al grup indoari\xc3\xa0 de lleng\xc3\xbces amb influ\xc3\xa8ncia remarcable de la llengua meitei, tant gramatical com fon\xc3\xa8ticament. A un altre estadi del seu desenvolupament la llengua va rebre influ\xc3\xa8ncies de les lleng\xc3\xbces sauraseni-maharashtri i magadhi prakrita. La relaci\xc3\xb3 amb el sauraseni-maharastri es pot verificar observant algunes caracter\xc3\xadstiques dels pronoms. L'element magahdi \xc3\xa9s tamb\xc3\xa9 notable, ja que la llengua mant\xc3\xa9 moltes caracter\xc3\xadstiques del magadhi. Es pot observar tamb\xc3\xa9 que el bishnupriya manipuri mant\xc3\xa9 una part important del vell (segle XV al segle XVII) del vocabulari de sons del magadhi, at\xc3\xa8s que la major part dels parlants de la llengua van deixar Manipur durant la primera part del segle XIX.\n_START_SECTION_\nDialectes\n_START_PARAGRAPH_\nEl bishnupriya t\xc3\xa9 dos dialectes, concretament el rajar gang (\xc2\xabpoble del rei\xc2\xbb) i el madai gang (\xc2\xabpoble de la reina\xc2\xbb). Al contrari que els dialectes d'altres tribus, aquests dialectes del bishnupriya no estan confinats a \xc3\xa0rees geogr\xc3\xa0fiques diferents; en comptes d'aix\xc3\xb2 coexisteixen un al costat de l'altre en les mateixes localitats. A Manipur, en canvi, aquests dos dialectes estaven confinats a territoris ben definits. Des del punt de vista de la fon\xc3\xa8tica, el madai gang \xc3\xa9s m\xc3\xa9s proper a l'assam\xc3\xa8s o el meitei, mentre que el rajar gang \xc3\xa9s m\xc3\xa9s proper al bengal\xc3\xad. Pel que fa al vocabulari el madai gang est\xc3\xa0 m\xc3\xa9s influenciat pel meitei, mentre que el rajar gang t\xc3\xa9 m\xc3\xa9s influ\xc3\xa8ncies del bengal\xc3\xad i l'assam\xc3\xa8s. Les difer\xc3\xa8ncies morfol\xc3\xb2giques entre els dos dialectes s\xc3\xb3n negligibles.\n_START_SECTION_\nElements del meitei al bishnupriya manipuri\n_START_PARAGRAPH_\nEl bishnupriya ret\xc3\xa9 els antics divuit sons del meitei. Aquests sons estaven composts per tres vocals, que eren \xce\xb1, i i u, tretze consonants que eren p, t, k, ph, th, kh, c\xca\x83, m, n, \xc5\x8b, l, \xca\x83, h, i dos semi vocals, que eren w and y. Posteriorment es van afegir nou sons addicionals al meitei per\xc3\xb2 el bishnupriya no els va incorporar, perqu\xc3\xa8 els bishnupriya van deixar Manipur durant la primera part del segle XIX. Aquesta \xc3\xa9s la ra\xc3\xb3 per la qual el bishnupriya ret\xc3\xa9 els sons antics del meitei, mentre que el meitei mateix va experimentar diversos canvis. La influ\xc3\xa8ncia m\xc3\xa9s distintiva de la llengua maitei sobre el bishnupriya manipuri \xc3\xa9s la formaci\xc3\xb3 de paraules que comencen amb la vocal soung \xe0\xa6\x99 'aung' com ara \xe0\xa6\x99\xe0\xa6\xbe, \xe0\xa6\x99\xe0\xa7\x8c\xe0\xa6\xac\xe0\xa6\xbe, \xe0\xa6\x99\xe0\xa6\xbe\xe0\xa6\xb0\xe0\xa6\xb2.\n_START_SECTION_\nConnexi\xc3\xb3 amb l'assam\xc3\xa8s i el bengal\xc3\xad\n_START_PARAGRAPH_\nTot i que hi ha moltes difer\xc3\xa8ncies entre el bengal\xc3\xad i l'assam\xc3\xa8s amb el bishnupriya manipuri, el Dr. Suniti Kumar Chatterjee, un reconegut expert en fon\xc3\xa8tica del bengal\xc3\xad, va listar la llengua bishnupriya manipuri com un dialecte del bengal\xc3\xad, mentre que el Dr. Maheswer Neog i el  Dr. Banikanta Kakti van sostindre que \xc3\xa9s un dialecte de l'assam\xc3\xa8s. Els seus sup\xc3\xb2sits van causar m\xc3\xa9s tard una contradicci\xc3\xb3 amb l'origen del bishnupriya manipuri. Es va provar que aquests sup\xc3\xb2sits s\xc3\xb3n incorrectes per la recerca cient\xc3\xadfica i l'observaci\xc3\xb3 de la morfologia, el vocabulari i la fonologia del bishnupriya manipuri.\n_START_SECTION_\nDistribuci\xc3\xb3\n_START_PARAGRAPH_\nA Manipur la llengua encara es parla a la subdivisi\xc3\xb3 Jiribam. Un nombre gran de persones del poble bisnhupriya manipuri es van establir a Assam en el passat remot, particularment als discrictes de Cachar, Karimganj, Dullabcherra, Patherkandi i Hailakandi. Aquestes persones es compten com un dels grups humans m\xc3\xa9s importants als districtes de Cachar i Karimgani. A Tripura, les localitats amb poblaci\xc3\xb3 bishnupriya manipuri es poden dividir en les sub\xc3\xa0rees Dharmanagar, Kailasahat, Kamalpur i Tripura de l'Oest. A Meghalaya, Arunachal Pradesh i Mizoram, hi ha una poblaci\xc3\xb3 bishupriya manipuri dispersa._NEWLINE_Fora de l'\xc3\x8dndia, Bangladesh t\xc3\xa9 la poblaci\xc3\xb3 bishnupriya manipuri m\xc3\xa9s gran. Les localitats m\xc3\xa9s importants s\xc3\xb3n Sylhet, Moulbivazar,  Habigani i el districte de Sumangani. Quant als registres, hi havia tamb\xc3\xa9 un nombre considerable de bishnupriya manipuri vivint a ciutats locals com ara Mymensingh, Rangamati de Chittagong Hill Tracts i tamb\xc3\xa9 a Tezgaon, Manipuri-para a Dhaka, la capital de Bangladesh._NEWLINE_A Burma les \xc3\xa0rees bishnupriya manirpuri s\xc3\xb3n probablement Mandalay, Amarpura, etc. I pel que fa als Estats Units d'Am\xc3\xa8rica, Canad\xc3\xa0, Alemanya, el Proper orient i \xc3\x80ustria, hi ha un nombre considerable d'immigrants bishnupriya manipuri.\n_START_SECTION_\nLiteratura antiga\n_START_PARAGRAPH_\nUn fons importants de literatura popular de bishnupriya manipura, que s\xc3\xb3n m\xc3\xa9s antigues quant al seu origen, s'han transm\xc3\xa8s fins avui en dia a trav\xc3\xa9s de la tradici\xc3\xb3 oral. La literatura antiga de bishnupriya manipuri es representa per hist\xc3\xb2ries populars, can\xc3\xa7ons populars, poemes populars, rimes i proverbis. Les can\xc3\xa7ons que es consideren m\xc3\xa9s importants s\xc3\xb3n una can\xc3\xa7\xc3\xb3 per invocar la pluja anomenada Boron-dahanir Ela (\xe0\xa6\xac\xe0\xa6\xb0\xe0\xa6\xa8 \xe0\xa6\xa1\xe0\xa6\xbe\xe0\xa6\xb9\xe0\xa6\xbe\xe0\xa6\xa8\xe0\xa6\xbf\xe0\xa6\xb0 \xe0\xa6\x8f\xe0\xa6\xb2\xe0\xa6\xbe, 1450-1600 ) i una can\xc3\xa7\xc3\xb3 relacionada amb la vida conjugal a Madai i Soralel anomenada Madai Soralel Ela (\xe0\xa6\xae\xe0\xa6\xbe\xe0\xa6\xa6\xe0\xa6\x87 \xe0\xa6\xb8\xe0\xa6\xb0\xe0\xa6\xbe\xe0\xa6\xb0\xe0\xa7\x87\xe0\xa6\xb2\xe0\xa6\xb0 \xe0\xa6\x8f\xe0\xa6\xb2\xe0\xa6\xbe, 1500-1600 ). La llengua emprada en les can\xc3\xa7ons \xc3\xa9s arcaica, i est\xc3\xa0 plena de paraules d'origen tibet\xc3\xa0-birm\xc3\xa0. Aquestes dues can\xc3\xa7ons s\xc3\xb3n molt importants per a l'estudi de la hist\xc3\xb2ria cultural i ling\xc3\xbc\xc3\xadstica de bishnupriya manipuri. A part d'aquestes can\xc3\xa7ons, hi ha d'altres que les dones canten quan treballen al camp. Els proverbis representen una altra part important de la literatura popular del bishnupriya manipuri.\n_START_SECTION_\nLiteratura moderna\n_START_PARAGRAPH_\nEls bishnupriya manipuri han establert l'\xc3\xa0pex de l'organitzaci\xc3\xb3 liter\xc3\xa0ria de la comunitat, formada per Nikhil Bishnupriya Manipuri Sahitya Parishad (1955), Bishnupriya Manipuri Sahitya Sabha, Bishnupriya Manipuri Sahitya Singlup, Pouri, Teatre de Manipuri i moletes altres organitzacions per encoratjar les activitats liter\xc3\xa0ries al poble. La cultura liter\xc3\xa0ria seriosa de la llengua bishnupriya manipuri va comen\xc3\xa7ar durant el segon quart del segle XX. De fet, la hist\xc3\xb2ria de la literatura Manipuri va comen\xc3\xa7ar el 1925 amb la revista liter\xc3\xa0ria Jagaran (\xe0\xa6\x9c\xe0\xa6\xbe\xe0\xa6\x97\xe0\xa6\xb0\xe0\xa6\xa8) editada per Falguni Singha, que era un treballador social bishnypriya; aquesta revista va publicar articles tant en bishnupria com en meitei. Els manipuri de la vall de Surma van formar la seva primera associaci\xc3\xb3 formal, la Surma Valley Manipuri Society (anomenada m\xc3\xa9s tardSurma Valley Manipuri Association) el 1934. Entre els membres s'inclo\xc3\xafen els meiteis, els bishnupriya i els pangals (musulmans de Manipuri). A partir de 1933 una s\xc3\xa8rie de revistes, per exempleManipuri (1933), Mekhali (1938) and Kshatryajyoti (1944), van promoure el nacionalisme aix\xc3\xad com les activitats liter\xc3\xa0ries i culturals. Per \xc3\xbaltim, mereix mencionar-se especialmente una branca de la literatura po\xc3\xa8tica moderna del bishnupriya manipuri basada en la filosofia Vaishnava, el Vaishnava Padavali."